| Medaljeoversikt |
| --- |
| Konkurrerte for Sudans flagg Sudan |
| Friidrett: |
| Friidrett Afrikamesterskapet i friidrett |
| Sølv | Addis Abeba 2008 |  4x400 m |
| Friidrett Arabisk mesterskapet i friidrett |
| Gull | Al Ain 2011 |  4x400 m |
| Bronse | Damaskus 2009 |  4x400 m |
| Friidrett Panarabiske leker |
| Sølv | Kairo 2007 |  4x400 m |
| Friidrett Juniorafrikamesterskapet i friidrett |
| Gull | Gaborone 2011 |  4x400 m |
| Friidrett Arabisk mesterskap i friidrett for junior |
| Gull | Kairo 2010 |  400 m |
| Gull | Radès 2008 |  400 m |
| Gull | Radès 2008 |  4x400 m |
| Bronse | Radès 2008 |  200 m |
| Friidrett Ungdoms-VM i friidrett |
| Bronse | Aleppo 2009 |  400 m |
| Friidrett Arabisk mesterskap i friidrett for ungdom |
| Gull | Aleppo 2009 |  200 m |
| Gull | Aleppo 2009 |  400 m |
| Gull | Damaskus 2007 |  200 m |
| Gull | Damaskus 2007 |  400 m |
| Sølv | Damaskus 2007 |  1000 m stafett |

**Elyas Awad El Karim** (født 12. juni 1992 i Khartoum) er en sudanesisk friidrettsutøver som konkurrerer i sprintløp. Han har sølv på 4 x 400 meter stafett fra Afrikamesterskapet i friidrett 2008 og Panarabiske leker 2007, og har en rekke medaljer fra Arabisk mesterskap i friidrett for ungdom, junior og senior.

Idrettskarriere
---------------

### 2007

Makki deltok i Arabisk mesterskap i friidrett for ungdom 2007 i Syria, og vant der 200 og 400 meter individuelt, og han deltok på Sudans stafettlag som fikk sølv på 1000 meter medleystafett. Han deltok også i Panarabiske leker 2007 i Egypt, der han fikk sølv på 4 x 400 meter stafett, der Sudan satte ny nasjonal rekord med 3:06,52.

### 2008

Under Afrikamesterskapet i friidrett 2008 ble han slått ut i semifinalen på 400 meter, der han løp på 48,10 og fikk 18. beste tid. Han deltok i forsøksheatet på 4 x 400 meter, men deltok ikke i finalen, der Sudan kom på andreplass. Han deltok i Junior-VM i friidrett 2008, og ble der slått ut i semifinalen, der han kom på sjetteplass i sitt heat.

Han vant 400 meter under Arabisk mesterskap i friidrett for junior 2008, og fikk bronse på 200 meter, bak Omar Juma Al-Salfa og Adel Al-Essiri. I tillegg deltok han på Sudans stafettlag som vant 4 x 400 meter stafett.

### 2009

Makki deltok i Bislett Games 2009, der han kom på tredjeplass i B-finalen på 400 meter, som holdt til ellevteplass totalt. Han fikk bronse på 400 meter under Ungdoms-VM i friidrett 2009, bak Kirani James og Joshua Mance, med tiden 47,15. 

I slutten av juli deltok han i Arabisk mesterskap i friidrett for ungdom 2009 i Aleppo i Syria, der han vant 200 og 400 meter, med ny personlig rekord på begge distanser, på hhv 21,31 og 46,34 sekunder. Han deltok på Sudans stafettlag som fikk bronse på 4 x 400 meter stafett under Arabisk mesterskap i friidrett 2009. Han deltok også på 200 meter individuelt, men ble der slått ut i forsøksheatet, der han løp på 22,22.

### 2010

Makki deltok i Arabisk mesterskap i friidrett for junior 2010, og vant der 400 meter, og han kom på fjerdeplass på 200 meter. Han deltok også i Junior-VM i friidrett 2010, men ble der slått ut i semifinalen på 400 meter.

### 2011

Under Juniorafrikamesterskapet i friidrett 2011 fikk Sudan gull på 4 x 400 meter stafett med Makki på laget. Han kom på femteplass på 200 meter, og ble diskvalifisert i forsøksheatet på 400 meter. Han deltok på 100 meter under Afrikalekene 2011, men fikk 34. beste tid i forsøksheatene, og nådde ikke semifinalen. 

I oktober deltok han i Arabisk mesterskap i friidrett 2011, og kom der på sjetteplass på 200 meter og sjuendeplass på 400 meter. Han deltok på Sudans stafettlag som vant 4 x 400 meter stafett. Under Panarabiske leker 2011 i Qatar fikk han niende beste tid i forsøksheatene, og nådde ikke finalen på 200 meter, og han deltok på Sudans stafettlag som kom på femteplass på 4 x 100 meter stafett. 

### 2016 - 2017

Han deltok i Afrikamesterskapet i friidrett 2016, der han ble slått ut i forsøksheatet på 200 meter, med 33. beste tid. Han deltok der på Sudans stafettlag som kom på sjetteplass på 4 x 400 meter stafett. Under Arabisk mesterskap i friidrett 2017 deltok han på 400 meter, men ble slått ut i forsøksheatet på 400 meter.

Referanser
----------

1. ↑   World Athletics Database, World Athletics utøver-ID 243087, oppført som Awadelkarim Makki[Hentet fra Wikidata]
2. ↑  Tunisathle - *Championnats Arabes des Cadets Damas, 27, 28 et 29-06-2007* (listes her som *Aouadh Mekki*), besøkt 9. mai 2019.
3. ↑  Afriacathle - *Pan Arab Games, Cairo (Egypt) 21-24/11*, besøkt 9. mai 2019.
4. ↑  Addis2008.org - *400 m Men - Semifinal Summary*, besøkt 9. mai 2019.
5. ↑  Addis2008.org - *4 x 400 Relay/Relais Men* (listes her som *Karim Maki Awad*), besøkt 9. mai 2019.
6. 1 2 3  IAAF - *Elyas Awad EL Karim - Results*, besøkt 9. mai 2019.
7. ↑  Tunisathle - *Championnats Arabes sur piste Juniors Rades, 20 au 23-06-2008* (listes her som *Aouadh El Karim Maki*), besøkt 9. mai 2019.
8. ↑  Norges Friidrettsforbund - *Exxon Mobil Bislett Games Oslo Bislett Stadium July, 3rd 2009* (listes her som *Awad Makki*), besøkt 9. mai 2019.
9. ↑  Tunisathle - *14th Arab Junior Championship* (listes her som *Aouadh Al Karim*)
10. ↑  Africathle - *Arab Championships, Al Ain (United Arab Emirates) 26-29/10/2011* (listet som *Awad ElKarim Maki*), besøkt 9. mai 2019.

Eksterne lenker
---------------

* (en) Awad El Karim Makki – World Athletics Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |